Ijtimoiy tarmoqlarda Alla  Pugachevaning vafot etganligi haqida xabar tarqaldi

Twitter ijtimoiy tarmog`ida aprel oyida o`zining 69 yoshini nishonlagan Alla Pugachevaning vafot etganligi haqidagi xabar paydo bo`ldi, deb yozdi Vesti nashri.
Unda “4 may kuni Alla Pushacheva vafot etdi”, deb yozilgan. Xabarda mashhur xonandaning o`limiga yurak arteriyasining trombozi , sal keyinroq esa giyohvand moddalarning ko`p miqdorda qabul qilinishi sabab bo`lganligi haqida ma`lum qilingan. Go`yoki ayni paytda Alla Pugachevaning jasadi Moskva o`likxonalaridan birida saqlanayotgan emish.
Bu xabar Alla Pugachevaning muxlislarini dahshatga soldi. Biroq bu ma`lumotlar yolg`on bo`lib chiqdi.  Chunki Alla Pugacheva kecha kechqurun o`zining  Instagram sahifasiga o`g`li Garrining videosini joylashtirib, o`zining sog`-salomat ekanligini isbotladi.